‘ঘরে ঢুকে খুন করা হবে, বোমা মেরে উড়িয়ে দেওয়া হবে গাড়ি’, ফের সলমনকে প্রাণনাশের হুমকি

ওয়েবডেস্ক: ফের নতুন করে প্রাণনাশের হুমকি (Threats) পেলেন বলি তারকা (Bollywood star)সলমান খান (Salman Khan) । এবার অভিনেতার বাড়িতে ঢুকে হত্যা করার হুমকি! সেইসঙ্গে অভিনেতার গাড়ি বোমা মেরে উড়িয়ে দেওয়া হবে বলেও হুঁশিয়ারি দেওয়া হয়েছে। সোমবার সকালেই (Moday Morning) এই ধরনের হুমকিতে আতঙ্কে বলিউড।

মুম্বই ট্রাফিক পুলিশের (Mumbai traffic police) হেলপ লাইন (Help Line) ওয়াটসঅ্য়াপ নম্বরে (Whats App) একটি হুমকি বার্তা পাঠানো হয়েছে। সেখানে হুমকিবার্তায় বলা হয়েছে, এবার অভিনেতার বাড়িতে ঢুকে তাঁকে খুন করা হবে। তার গাড়িও বোমা মেরে উড়িয়ে দেওয়া হবে। মুম্বই পুলিশ নতুন করে একটি অভিযোগ দায়ের করেছে, তদন্ত শুরু করেছে পুলিশ।

এদিন সকালেই বলিউড ভাইজানকে দেওয়া এই হুমকিতে সংবাদমাধ্যম জুড়ে চাঞ্চল্য তৈরি হয়েছে। হুমকিকারীকে এখনও শনাক্ত করা যায়নি। মুম্বই পুলিশ জোরকদমে তদন্ত শুরু করেছে। জানা গেছে, মুম্বই ট্রাফিক পুলিশের হেল্পলাইনের WhatsApp নম্বরে পাঠানো টেক্সট ম্যাসেজে অভিনেতাকে তাঁর বাড়িতে ঢুকে হত্যা করার হুমকি বার্তা দেওয়া হয়েছে।

আরও পড়ুন: ১৪ বছর পর বাংলায় শর্মিলা, কেমন হল ‘পুরাতন’?

সলমান তার পরিবারকে সঙ্গে নিয়ে মুম্বইয়ের বান্দ্রার গ্যালক্সি অ্যাপার্টমেন্টে-এ বাস করেন। গতবছর বিষ্ণোই গ্যাং-এর সঙ্গে যুক্ত দুষ্কৃতীরা সলমনের বাড়ি লক্ষ্য করে গুলি চালায়। এই ঘটনার পর থেকেই অভিনেতার বাড়ির সামনে নিরাপত্তা বাড়ানো হয়েছে। গত দুবছরে এই নিয়ে পাঁচবার হুমকি পেলেন অভিনেতা। শুধু অভিনেতা নন, পরিবারের সদস্য সহ বাবা সেলিম খানও এর আগে বহু বার হুমকির শিকার হয়েছেন।

কৃষ্ণসায়র শিকারের পর থেকেই লরেন্স বিষ্ণোইয়ের (Lawrence Bishnoye) টার্গেট সলমন খান। বিষ্ণোই সম্প্রদায়ের কাছে কালো হরিণ হল অত্যন্ত পবিত্র। ভগবান মানে তারা। অভিনেতার প্রতি লরেন্সের ঘৃণা রয়েছে। লরেন্স দাবি করেছেন যে সলমন খান রাজস্থানে গিয়ে ‘কৃষ্ণসার হরিণ হত্যা’ করেছে। আর একারণে তাঁকে ক্ষমা চাইতে হবে, না হলে তাঁকে হত্যা করা হবে। তবে ইতিমধ্যেই আদালত সলমনের বিরুদ্ধে এই হরিণ শিকারের মামলা খারিজ করে দিয়েছে। আদালতের মামলায় রেহাই মিললেও বার বার হুমকিকে জেরবার বলিউড ভাইজানের জীবন।